**Adorazzjoni**

Ispirata mill-ħsibijiet fuq il-ħajja ta’ Carlo Acutis

**Programm:**

1. Espożizzjoni tas-sagrament
2. Song - This I believe
3. Vista lil Ġesù sagramentat
4. Ħsibijiet u riflessjonijiet
5. Talba tal-missierna
6. Barka sagramentali
7. Songs tal-għeluq

**Ħsibijiet:**

Carlo Acutis żgur li bħalissa għandu sejħa waħda għalina: kunu qaddisin bħali!

Issa aħna forsi vera nixtiequ nsiru qaddisin, fis-sens:

* nixtiequ nkunu nies twajba,
* nixtiequ nkunu persuni li x’ħin jarawna n-nies iħossu ċertu paċi
* li nkunu kapaċi nġibu lill-oħrajn għall-aħjar
* x’ħin ħaddieħor jarana jħossu ferħan u mistrieħ għax għandu fuq min iserraħ

imma mill-banda l-oħra il-ħajja mimlija tentazzjonijiet

* il-ħin kollu niltaqgħu ma’ problemi li joħorġu minn ġo fina n-negattiv
* niltaqgħu ma’ persuni li tant jirrabjawna li ma nibqgħux nagħrfu lilna nfusna
* jiġuna diversi mumenti li fihom nkunu dgħajfa u ngħażlu l-eħfef choice, ic-choice tal-pjaċir cheap
* xi drabi nkunu nixtiequ nirbħu t-tentazzjoni imma nħossuna dgħajfa.

**Kif għandna nħarsu lejn it-tentazzjonijiet?**

Pero xi drabi nħarsu lejn it-tentazzjonijiet b’mod negattiv wisq!

Hemm bżonn nħarsu ftit lejn Ġesù biex nitgħallmu minnu:

**Qari mill-Evanġelu skont San Mattew (4, 1-11)**

***It-Tiġrib ta’ Ġesù fid-Deżert***

**Imbagħad l-Ispirtu ħa lil Ġesù fid- deżert biex ix-Xitan iġarrbu. U Ġesù baqa' sajjem għal erbgħin jum u erbgħin lejl, u fl-aħħar ħadu l-ġuħ.**

**U resaq it-tentatur u qallu: "Jekk inti Bin Alla, ordna li dan il-ġebel isir ħobż." Iżda Ġesù wieġbu: "Hemm miktub,  ‘il-bniedem mhux bil-ħobż biss jgħix, izda b’kull kelma li toħroġ minn fomm Alla.’ "**

**Imbagħad ix-Xitan ħadu miegħu fil-Belt imqaddsa, qiegħdu fuq il-quċċata tat-tempju, u qallu: "Jekk inti Bin Alla, inxteħet għal isfel; għax hemm miktub li, ‘lill-anġli tiegħu jordnalhom jieħdu ħsiebek,’ u li ‘Fuq idejhom jerfgħuk, ħalli ma taħbatx riġlek ma’ xi ġebla.’" Qallu Ġesù: "Hemm miktub ukoll,  ‘iġġarrabx lil Mulej Alla tiegħek.’"**

**Għal darb'oħra x-xitan ħadu miegħu fuq muntanja għolja ħafna, urieh is-saltniet kollha tad-dinja u l-glorja tagħhom, u qallu: "Dawn kollha nagħtihom lilek jekk tinxteħet tadurani." Imbagħad qallu Ġesù: "Itlaq, Xitan! Għax hemm miktub, ‘Lill-Mulej, Alla tiegħek, għandek tadura, u lilu biss taqdi.’ "**

**Imbagħad ix-Xitan ħallieh. U minnufih ġew xi anġli u kienu jaqduh.**

Din is-silta ta’ Mattew tibda billi tgħid li Ġesù ġie meħud mill-Ispirtu, l-ispirtu ta’ Alla, biex imur fid-deżert u hemmhekk jiġi mġarrab. Bl-ingliż insibu l-kelma *tempted*, jew ttentat, imma din il-kelma donna għandha konnotazzjoni aktar ma’ xi ħaġa seduċenti, xi ħaġa li ser twaqqek fid-dnub. Mentri hawn din il-kelma ġġarrab iffiser meta wieħed jgħaddi minn prova, minn test. Infatti meta ngħidu li hemm waħda li sejra għand ħajjata biex iġarrab ifisser li sejra għand il-ħajjata biex tipprova l-libsa u tara jekk tiġijiex sew.

L-istess hawn, Ġesù ġie meħud fid-deżert biex jgħaddi minn prova, mhux biex jaqa’ u jiżbalja, imma bil-għan li jirbaħ il-prova u jsir aktar b’saħħtu! Mela t-tentazzjonijiet ma jibqgħux stumble blocks, imma opportunities biex nikber.

Kieku sewwa nibdew inħarsu lejn il-ħajja u c-challenges li nsibu fiha bħala opportunities biex nikbru u nsiru aktar maturi.

Din is-silta turina ukoll li Ġesù ma ġiex ittentat bħalna biex ngħiru għal xi ħadd, biex nisirqu xi ħaġa ta’ xi ħadd, jew biex nixtiequ l-mara/raġel ta’ xi ħadd. Għalfejn? Għax ix-xitan jaf kif għandu jgħaddina mill-prova:

* ix-xitan jittentak bit-talenti tiegħek
* ix-xitan jittentak b’dak li hu l-aktar għażiż għalik
* ix-xitan jittentak l-aktar meta tkun dgħajjef

Ġesù huwa Alla u kien jaf li kapaċi jagħmel ħafna mirakli, għalhekk ix-xitan pprova juża l-kapaċitajiet ta’ Ġesù u jgħidlu jużahom għalih innifsu: “Ibdel il-ġebel f’ħobż”... ħalli jpaxxi l-ġuħ tiegħu, ħalli jkun egoist u jaħseb fih innifsu.

Lilna wkoll xi drabi jittentana biex ma naqsmux il-gifts li jagħtina Alla. Anzi xi drabi jħajrek tużahom ħażin. Eżempju xi ħadd li jaf jitkellem, jittentah biex permezz tal-kliem kull meta xi ħadd jitolbu xi ħaġa, joqgħod idawwar il-kliemu jsib skużi ħalli ma jgħinx. Jew xi ħadd li jħobb jgħin lil kulħadd, jikkonvinċieh li mhux kulħadd ħaqqu l-għajnuna tiegħu u li aħjar jgħin biss lil ħbieb tiegħu u daqshekk, għax dawk japprezzaw.

B’hekk ix-xitan ikun qed jissuġġerilek biex tuża t-talenti tiegħek b’mod li tagħmel anqas ġid bihom.

**X’kien jagħmel Acutis?**

Acutis kellu talent: kien iħobb il-computers u dak kollu li għandu x’jaqsam miegħu. Acutis żgur li ġie ttentat biex ma joqgħodx jaħli l-ħin jagħmel website fuq il-mirakli ewkaristiċi iżda jagħmel xi ħaġa li ser jarawha ħafna aktar nies, bħal xi game jew xi ħaġa hekk. Imma Carlo kien b’saħħtu u uża t-talenti tiegħu biex jgħin lil ħaddieħor

Ix-xitan jittentak ukol meta inti l-aktar dgħajjef. Kull meta issib ruħek għajjien jew taqa’ fil-għażż, jew terħi daqxejn ir-riedni, ix-xitan jiġi wara biebek biex jittentak ħalli jirbaħlek żgur. U f’mumenti bħal dawn marridux noqgħodu nirranġunaw miegħu! Ma nistgħux noqgħodu noħolqu kompromessi miegħu għax jirbħilna żgur. Irridu nagħmlu bħal Ġesù u naqtgħulu fil-qasir.

Żgur li Carlo ukoll kellu mumenti li kien dgħajjef speċjalment x’ħin sar jaf li hu marid. Iżda Carlo qatt ma qagħad jaħseb fih innifsu, anzi offra t-tbatijiet tiegħu għall-bżonnijiet tal-oħrajn.

Qassam karta b’rigal fuqha u ġewwa poġġi din il-mistoqsija:

1. Bħal Carlo jien ukoll għandi t-talenti tiegħi. X’inhuma u kif nista’ nużahom bħalissa biex ngħin lill-oħrajn?
2. Għandi xi talent li dan l-aħħar użajtu ħażin?

***NO SHARING***

Ħaġa oħra li jgħallimna Carlo huwa l-użu tal-ħin. Carlo kien juża’ l-ħin kollu tiegħu biex jgħin lil sħabu speċjalment dawk li kienu l-aktar fil-bżonn u jgħin lil foqra. Huwa jgħid li qatt ma għamel xi ħaġa li kienet ser tweġġa’ lil Ġesù.

Quddiem dan kollu inħossuna żgħar u midinbin, iżda xorta waħda nistgħu nagħmlu aktar sforz biex nixbuh.

Qassam karta b’arloġġ fuqha u ġewwa poġġi din il-mistoqsija:

1. Kif qed nuża’ l-ħin tiegħi? Qed naħlih bħalissa? Jew qed nagħmel użu tajjeb minnu?
2. Fil-ħin liberu tiegħi ġieli nipprova ninsa lili nnifsi biex ngħin lil xi ħadd? Meta l-aħħar li għamilt hekk?

***NO SHARING***

* “Time is your most precious gift, because you only have a set amount of it.” **Rick Warren**
* So, then, be careful how you live. Do not be unwise but wise, making the best use of your time because the times are evil. Therefore, do not be foolish, but understand what the Lord’s will is. **(Ephesians 5:15-17)**
* Consider the ant, you lazy bum. Watch its ways, and become wise. Although it has no overseer, officer, or ruler, in summertime it stores its food supply. At harvest time it gathers its food. **(Proverbs 6:6-8)**

Jitqassam rigal fuq karta, bil-malta jew bl-ingliż u kulħadd jaqrah fis-skiet.

<https://l-ewkaristijaus-sacerdozju.home.blog/mirakli-ewkaristici/>

**IL-MIRAKLU TA’ LANCIANO, ITALJA**It-8 seklu

Kien madwar is-sena 750 wara l-miġja ta’ Kristu, li f’monasteru dak inhar imsemmi għal San Lonġinu, iċ-Ċenturjun Ruman li nifed il-kustat ta’ Kristu bil-lanza, patri tal-Ordni ta’ San Bażilju kien qed jiċċelebra s-Sagrifiċċju Mqaddes tal-Quddiesa skont ir-rit Latin. Għalkemm dan il-patri ma nafux ismu, imma dokument antik jgħidilna illi **“… kien għaref ħafna fix-xjenzi tad-dinja, imma njorant f’dak ta’ Alla.”** Ta’ spiss kien ikollu dubji dwar it-**transubstanzazzjoni** (il-bidla tal-ħobż u l-inbid fil-Ġisem u d-Demm ta’ Kristu) u hekk kif kien għadu kemm lissen il-kliem solenni tal-Konsagrazzjoni, f’daqqa waħda l-Ostja nbidlet f’ċirku tal-laħam, u l-inbid inbidel f’demm.

Għall-ewwel dan il-patri nħasad b’dan il-prodiġju (miraklu) li kien qiegħed jara, imma malajr ġie f’tiegħu, u waqt li beka bil-ferħ kellem lin-nies ta’ madwaru hekk: **“O xhieda fortunati li lilkom il-Qaddis Alla, biex ifixkel in-nuqqas ta’ fidi tiegħi, għoġbu jirrivela Lilu Nnifsu viżibli quddiem għajnejna! Ejjew, ħuti, stagħġbu b’Alla tagħna, li Hu hekk qrib tagħna. Hekku l-ġisem u d-demm tal-Wisq Maħbub Kristu tagħna.”**

In-nies li kien hemm fil-Knisja ġriet lejn l-artal, imgħaġġba b’dik id-dehra, u marret tgħaddi l-aħbar lin-nies oħra fil-belt, li issa wkoll ġew il-knisja biex jaraw dan il-Miraklu Ewkaristiku.

Il-laħam baqa’ intat, imma d-demm fil-kalċi malajr inqasam f’ħames biċċiet li ma kinux indaqs u lanqas tal-istess forma. Il-patrijiet ħasbuha li jiżnu dawn il-ħames bċejjeċ. Fuq miżien li ġabu mingħand l-Arċisqof saru jafu illi biċċa waħda kienet tiżen daqs il-ħamsa flimkien, tnejn jiżnu daqs tlieta, u l-iżgħar waħda tiżen daqs l-ikbar waħda.

Il-laħam u dawn il-ħames biċċiet demm magħquda tpoġġew f’relikwarju artistiku tal-ivorju. Mal-medda tas-snin dawn ġew f’idejn tlett ordnijiet reliġjużi differenti. Fi żmien li sar dan il-miraklu, l-knisja ta’ San Lonġinu kienet immexxiha mill-patrijiet ta’ San Bażilju, imma għat-tmiem tas-seklu tnax dawn telqu minn hemm. Il-monasteru għadda f’idejn il-Benedittini, u aktar ‘il quddiem f’idejn il-Franġiskani: u dawn tal-aħħar kellhom iwaqqgħu l-knisja l-qadima minħabba ħsarat li ġrawlha kawża tat-terremoti. Il-knisja l-ġdida li nbniet fl-istess post issemmiet għall-fundatur tal-istess patrijiet, San Franġisk t’Assisi.

L-istorja tgħidilna illi wara li din il-ġrajja ġiet iċċertifikata bħala miraklu, dokument bid-dettalji tal-miraklu ġie miktub fuq parċmina bil-Grieg u bil-Latin u kien miżmum mill-patrijiet bejn żewġ tavlozzi. Igħidulna illi fl-ewwel snin tas-seklu 16, meta l-monasteru kien f’idejn il-Franġiskani, id-dokument ġie muri lil żewġ patrijiet viżitaturi tal-Ordni ta’ San Bażilju. Dawn x’aktarx xtaqu li ma tibqax tissemma fl-istorja li wieħed patri minn sħabhom kienet naqsitu l-fidi; allura ħarbu mal-lejl u ħadu magħhom dan id-dokument; u minkejja l-investigazzjonijiet li għamlu l-Franġiskani **“… qatt ma rnexxielhom isiru jafu fejn kienu marru żewġ maħrubin.”**

Fi Frar tal-1574, Monsinjur Rodrigues ivverifika fil-preżenza ta’ xhieda magħrufa, illi l-piż tal-ħames biċċiet tad-demm magħqud meħuda flimkien kien iġib l-piż ta’ kull waħda minnhom miżmuma weħedha. Dan il-fatt ġie wara mfakkar fuq lapida tal-irħam li ġġib id-data 1636, u li għadha tinsab fl-istess knisja.

Saru ħafna awtentifikazzjonijiet bħal dan imsemmi hawn fuq matul is-sekli. L-aħħar verifikazzjoni saret fl-1970, u skont ix-xjenza din hi l-aktar waħda kompleta. Kif dawn eżeminaw l-ostensorju nnutaw illi l-lunetta li ġo fiha kien jinżamm il-laħam ma kinitx issiġillata, b’tali mod li ma’ jkunx hemm arja, u għalhekk il-partikoli tal-“ħobż bla ħmira” fiċ-ċentru tal-laħam li kienu baqgħu hemm għal ħafna snin wara li kien sar il-miraklu, issa kienu spiċċaw għal kollox. Il-laħam kellu kulur kannella safrani, irregolari u ta’ forma tonda, għoli u mkemmex fit-trufijiet imma jirqaq iktar ma jersaq lejn iċ-ċentru, sakemm jispiċċa fix-xejn lejn in-nofs fejn kien hemm parti vojta. Ittieħdet biċċa żgħira minn fejn il-laħam kien għoli biex tiġi eżaminata fil-laboratorju tal-isptar f’Arezzo.

Mill-istudju li sar, il-laħam ġie identifikat bħala parti muskulari tal-qalb ta’ bniedem, bla ebda traċċa ta’ xi materjal li jintuża biex jiġi ppreservat il-laħam. Sew il-laħam kemm ukoll id-demm huma ta’ bniedem, u jeskludu kull possibilita’ li jistgħu jkunu ta’ xi annimal. Id-demm u l-laħam huma tal-istess tip, AB. Il-proteini f’dan id-demm magħqud kienu normali ta’ kif issibhom f’demm frisk normali.

Il-Professur Linoli kompla jinnota illi kieku dan id-demm kien meħud minn xi kadavru, kieku kien ikun mibdul ħafna u anke mħassar. Is-sejbiet tiegħu jeskludu kull possibilita’ ta’ xi frodi li setgħet saret sekli ilu. Infatti, kompla jgħid illi riedet tkun biss id ta’ esperjenza kbira biex tkun kapaċi taqta’ minn organu bħal ma hi l-qalb parti hekk tanġentinali, jiġifieri qatgħa ta’ forma tonda ħoxna fuq in-naħa ta’ barra u tirqaq hekk li tispiċċa fix-xejn meta tasal għan-nofs. It-tabib kompla jgħid illi għalkemm il-laħam u d-demm huma ppreservati ġo reċipjenti li huma ssiġġillati imma xorta tgħaddi l-arja, ir-relikwi ma ġratilhom l-ebda ħsara avolja esponuti għall-influwenza tal-aġenti fiżiċi, atmosferiċi u bijoloġiċi.

Wara tingħad it-talba tal-missierna u l-barka sagramentali. Imbagħad nagħlqu b’song.